CONSILIUL  JUDEŢEAN  BISTRIŢA-NĂSĂUD

DIRECŢIA  ADMINISTRAŢIE  LOCALĂ 
DIRECŢIA ECONOMICĂ

NR. IAb/ 16421/15.10.2015
RAPORT

privind aprobarea  Planului de ocupare a funcţiilor publice al Camerei Agricole Judeţene Bistriţa-Năsăud 

pentru anul 2016  
Având în vedere: 
· expunerea de motive nr.IX/16409/15.10.2015 a Preşedintelui Consiliului Judeţean Bistriţa-Năsăud;

· adresa nr. 887/07.10.2015 a Camerei Agricole Judeţene Bistriţa-Năsăud, înregistrată la Consiliul Judeţean Bistriţa-Năsăud cu nr. I/15951/07.10.2015;

· adresa  nr. 41353/2015 a Agenţiei Naţionale a Funcţionarilor Publici, înregistrată la Consiliul Judeţean Bistriţa-Năsăud cu nr. I/15509/01.10.2015;
· prevederile Hotărârii Consiliului Judeţean Bistriţa-Năsăud nr. 131/2014 privind aprobarea  Planului de ocupare a funcţiilor publice din cadrul  Camerei Agricole Judeţene Bistriţa-Năsăud pentru anul 2015;
· prevederile Hotărârii Consiliului Judeţean Bistriţa-Năsăud nr.39/2015 privind aprobarea bugetului de venituri şi cheltuieli al Camerei Agricole Judeţene Bistriţa-Năsăud pe anul 2015;

· prevederile Hotărârii Consiliului Judeţean Bistriţa-Năsăud nr.49/2014 privind aprobarea organigramei şi a statului de funcţii ale  Camerei Agricole Judeţene Bistriţa-Năsăud pentru anul 2014, modificată prin Hotărârea Consiliului Judeţean Bistriţa-Năsăud nr.98/2015;
· prevederile art. 23, alin. (1), alin. (2), lit. b), alin. (5) din Legea nr. 188/1999 privind statutul funcţionarilor publici, republicată(r2), cu modificările şi completările ulterioare; 

· prevederile art. 2, alin.(2), lit. b), art. 11, alin. (1), art. 12 şi art. 13 din Instrucţiunile pentru elaborarea Planului de ocupare a funcţiilor publice (Anexa nr. 1) din Ordinul Agenţiei Naţionale a Funcţionarilor Publici nr. 7660/2006 privind aprobarea Instrucţiunilor pentru elaborarea Planului de ocupare a funcţiilor publice;

Potrivit prevederilor Legii nr. 188/1999 privind statutul funcţionarilor publici, republicată(r2), cu modificările şi completările ulterioare, planul de ocupare a funcţiilor publice se elaborează anual, cu consultarea sindicatelor reprezentative ale funcţionarilor publici, de către preşedintele consiliului judeţean, prin aparatul de specialitate pentru autorităţile şi instituţiile publice din administraţia publică locală şi se aprobă prin hotărâre a consiliului judeţean.

Prin adresa nr. 887/07.10.2015 a Camerei Agricole Judeţene Bistriţa-Năsăud, înregistrată la Consiliul Judeţean Bistriţa-Năsăud sub nr.I/15951/07.10.2015, directorul executiv adjunct al instituţiei publice solicită aprobarea Planului de ocupare a funcţiilor publice pentru anul 2016. 

Proiectul de aprobare al Planului de ocupare a funcţiilor publice al Camerei Agricole Judeţene Bistriţa-Năsăud, a fost transmis Agenţiei Naţionale a Funcţionarilor Publici prin Portalul de management al funcţiilor publice şi al funcţionarilor publici. 

Prin adresa nr. 41353/2015, Agenţia Naţională a Funcţionarilor Publici a comunicat faptul că nu sunt observaţii legate de modul de completare a planului de ocupare a funcţiilor publice pentru anul 2016.

Propuneri privind aprobarea Planului de ocupare a funcţiilor publice din cadrul Camerei Agricole Judeţene Bistriţa-Năsăud pentru anul 2016:
Planul de ocupare a funcţiilor publice stabileşte:

a) numărul maxim al funcţiilor publice rezervate promovării funcţionarilor  publici  -  0;
b) numărul maxim al funcţiilor publice care vor fi rezervate în scopul promovării rapide  - 0;

c) numărul maxim al funcţiilor publice care vor fi ocupate prin recrutare  - 3;

d) numărul maxim al funcţiilor publice care vor fi înfiinţate – 0;

e) numărul maxim al funcţiilor publice care vor fi supuse reorganizării -0;

f) numărul maxim de funcţii publice pe fiecare clasă, categorie şi pe grade   profesionale  -  18;
g) numărul maxim al funcţiilor publice de conducere şi al funcţiilor publice corespunzătoare categoriei înalţilor funcţionari publici – 2;

e) numărul funcţiilor publice ocupate - 15;

f) numărul funcţiilor publice vacante - 3.
Faţă de cele de mai sus propunem aprobarea proiectului de hotărâre privind aprobarea Planului de ocupare a funcţiilor publice al Camerei Agricole Judeţene Bistriţa-Năsăud pentru anul 2016. 

